ท่าอากาศยานดอนเมืองคึกคัก ประชาชนทยอยเดินทางกลับภูมิลำเนาช่วงเทศกาลปีใหม่
บรรยากาศช่วงสิ้นปี  วันนี้ 30 ธันวาคม 2565 เป็นวันหยุดวันแรก ประชาชนจำนวนมากเริ่มทยอยเดินทางออกจากกรุงเทพมหานคร บริเวณท่าอากาศยานดอนเมือง เพื่อกลับภูมิลำเนาหรือท่องเที่ยวตามจังหวัดต่างๆ ในช่วงเทศกาลส่งท้ายปีเก่าต้อนรับปีใหม่ 2566 อย่างคึกคัก โดยประชาชนยังคงปฏิบัติตามแนวทางวิถีชีวิตใหม่ (New Normal) เพื่อป้องกันการแพร่ระบาดของโรคโควิด-19 ด้วยการสวมหน้ากากอนามัย พกเจลแอลกอฮอล์ เพื่อทำความสะอาดในระหว่างการเดินทาง สำหรับการให้บริการจอดรถยนต์ มีจำนวน 2,544 คัน และเพิ่มบริการรับจอดรถยนต์ Valet Parking อีกจำนวน 736 คัน และเพิ่มจำนวนรถแท็กซี่สาธารณะจากเดิม 2,851 คัน เป็นจำนวน 4,000 คัน เพื่ออำนวยความสะดวกให้กับนักท่องเที่ยวโดยเฉพาะ